प्रथम सूचना पत्र के संबध में:- (1) 1997 (2) एमपीडब्ल्युएन नोट क्रमांक 5, (2) 1990 जे.एल.जे. 772, (3) 1997 (2) एमपीडब्ल्युएन 222, (4) 1998 (2) एमपीडब्ल्युएन 219. लेकिन इस प्रकरण में प्रथम सूचना पत्र दर्ज करने वाले पुलिस अधिकारी ने प्रथम सूचना पत्र दर्ज करने से इंकार नही किया है और न ही अ0सा08 प्रशांत उर्फ गुड्डा उर्फ संतोष शर्मा से इस संबंध में कोई प्रश्न भी नही पुछा गया है कि उसने थाना सुपेला में अपराध की सूचना दी थी या नही दी थी। माननीय उच्चतम न्यायालय का न्यायदृष्टांत:- थानेदार सिंह विरूद्ध म0प्र0 राज्य 2002 (1) क्रिमनल लॉ जर्नल पेज क्रमांक 254:- इस न्यायदृष्टांत में प्रथम सूचना पत्र दर्ज करने के समय और दिनांक को लेकर संदेह था। इसी प्रकार इस न्यायदृष्टांत में प्रथम सूचना पत्र को घटना के एक दिन छोड़कर दूसरे दिन दिनांक 21/5/1982 को प्रेषित किया गया था। जबकि इस प्रकरण में घटना के दिन दिनांक 11/2/2005 को लगभग 3 घण्टे 40 मिनट के अंदर दर्ज कर लिया गया था।